Afrikaans Fiksie Archives - Page 9 of 10 - WORDSWORTH BOOKS
Home / Afrikaans Fiksie
View cart "Tussen Vriende – Derick van der Walt" has been added to your cart.
Split deur Debbie Loots
Die wel en wee van 'n middelklas-Afrikaanse gesin tydens die sewentiger-en tagtigerjare is die tema van hierdie verhaal. Vera se droom om nie dieselfde foute as haar ouers te maak nie, maar vir haarself 'n goeie lewe te skep, verbrokkel wanneer sy, hoog swanger, met Willem moet trou. Sy kwalifiseer wel en werk as verpleegster, maar Willem is 'n verkoopsman wat groter sukses onder die vrouegeslag behaal as met sy verkope. Met drie kinders en 'n rebound-verhouding op haar kerfstok, verlaat Vera eindelik vir Willem. Hiervandaan dool die Barnards se paaie rond in 'n ongemaklike bestaan van herhaalde nuwe beginne met nuwe lewensmaats en op nuwe plekke. Ons sien die oudste kind, Lien, in haar verwarheid poog om uit te styg bo haar ouers se doodloop-bestaan. Die uitbeelding van die karakters is onsentimenteel en skerp en juis, wat van hierdie debuutroman baie bevredigende leesstof maak.
Stormkind – Riana Scheepers
Verlies en magiese betowering loop soos 'n goue draad deur dié besonderse roman. Klein Jana was maar drie toe haar Ierse ma spoorloos verdwyn het. Dis hoekom die jong dogtertjie "StormJana" geword het; storms roep haar, lok haar uit die huis uit om haar in die woeste weer te verlustig. Soms hoor sy haar ma se fluitspel in die wind en soms ry sy deur die wingerd op die wit spookperd se rug.
Stroomop – Adeline Radloff
Vyf Gautengse vroue swem stroomop deur die lewe. Hulle kom uit baie verskillende wêrelde: Daar's 'n uitgebrande chirurg, 'n bedroefde tipe A-prokureur, haar opstandige studentedogter, 'n oorgewig, oorstelpte huisvrou en ma van drie, en 'n vreesbevange jong data-analis in haar liefde verlaat.
Swartval – Martin Steyn
Eers was dit 'n blom onder haar motor se ruitveër. Toe 'n tweede een – morsdood. En toe kom die swart blomme. Nou word sy iewers in 'n sel van sement gevange gehou.
Tuisland – Karin Brynard
Die San-geledere van 'n tradisionele gemeenskap naby Upington wil die plaaslike polisiebevelvoerder, kaptein De Vos, aankla van korrupsie en nalatigheid.
Tussen Vriende – Derick van der Walt
Die skrywer is bekend vir sy jeugboeke (Lien se Lankstaanskoene) en hierdie is slegs sy tweede volwasse roman.
Uit die Bloute – Chanette Paul
Jojo Richter se speuravonture is direk eweredig aan haar nuuskierigheid. Sy moes nooit ingestem het om vir Irene navorsing oor VVV's te doen nie. Wanneer 'n skelm regter naby Bientangsbaai met 'n pyl en boog vermoor word, het dit skielik alles met Irene se belangstelling in VVV's te doen.
Vlakwater deur Ingrid Winterbach
Ingrid Winterbach-aanhangers sal sekerlik bly wees om te hoor van die verskyning van haar nuwe boek. Dit is 'n veelvlakkige roman vol van intrige, die kunste, waansin en spiritualistiese filosofieë. Kunstenaar Niek Steyn koop 'n huis in Kaapstad ná die beëindiging van sy liefdesverhouding. Niek bevriend Marthinus, wat naby hom bly, en vind dat hulle 'n belangstelling in die kunstewêreld deel. Gou word die verhaal bevolk met 'n verskeidenheid klaarblyklik versteurde kunstenaartipes. Slegs een karakter verteenwoordig normaliteit en warmte in Niek se lewe – sy huurder, die kunsstudent Charelle. Wanneer sy verdwyn en verskeie onrusbarende dinge in die area gebeur, is Marthinus oortuig dat Viktor daaragter sit; Viktor wat die skisofreniese boek Vlakwater geskryf het. Intussen werk 'n naamlose haaslip-vrou aan 'n monografie oor die bekende kunstenaars-cum-filmmakers, die Olivier-broers. Stadigaan begin mens vermoed daar is dalk een skakel wat al hierdie dinge verbind, maar is die vermoede korrek?
Web – Naomi Meyer
Sophia se verhaal is elke vrou s'n, so ook haar verhouding met haar man, haar huiswerker, haar vriendin-werkgewer, die boemelaar, en die ma's by die kleuterskool. As ma van twee jong kinders, met 'n wankelende huwelik en 'n werk by 'n sukkelende klein besigheid, sukkel Sophia om al die balle in die lug te hou.